अपने हाथों से बर्तनों को मांजना कास्ट आयरन के तवे या पैन को धोना डिशवॉशर में बर्तनों को लोड करना
थाली या प्लेट में चिपके भोजन के अवशेषों को डस्टबिन में डालने के लिए चम्मच का इस्तेमाल करें। यदि आपके सिंक के नीचे गार्बेज डिस्पोजल मशीन लगी है, तो आप थाली में बचे झूठन को सीधे ड्रेनेज में ही डाल सकते हैं और जब भी आप भोजन के अवशेषों को सिंक के ड्रेनेज में डाल रहे हैं, तो सुनिश्चित कर लें कि डिस्पोजल ऑन है। ऐसा करने के बाद, सिंक में 1 बड़ा चम्मच डिश वॉशिंग सोप डालें। अपनी हाथों से छूने लायक गर्म पानी का इस्तेमाल करें। जब सिंक में पानी भर रहा हो, उसी समय पानी में 1 बड़ा चम्मच डिश वॉशिंग सोप डाल दें ताकि नल के पानी से उसमें झाग बन जाएं। जब सिंक पानी से आधे तक भर जाए तो नल को बंद कर दे। सुनिश्चित कर लें कि सिंक में पानी भरने से पहले वह पूरी तरह से स्वच्छ है। छोटे बर्तनों और पीने के गिलासों को मांजने से शुरुआत करें। हल्की गंदगी वाले बर्तनों को मांज लेने के बाद, थाली और कटोरी जैसे बर्तनों को मांजना शुरू करें। आखिर में, भिगोए हुए किसी भी बर्तन, कड़ाही, या अन्य कुकवेयर को मांजें अन्यथा बड़े बर्तनों की गंदगी छोटे, कम गंदगी वाले बर्तनों में लग जाएगी। बर्तनों पर चिपके खाने को निकालने के लिए उन्हें नल के बहते पानी के नीचे रखकर मांजें। स्पंज या स्क्रबर को बर्तन पर गोलाकार घुमाते हुए हर एक बर्तन को अच्छे से मांजें। सारे बर्तन मांजने के बाद, उन्हें पानी से बाहर निकालें और मांजे बर्तनों को दोबारा देखें कि कहीं कोई अन्न के अवशेष बचे तो नहीं हैं।  यदि सिंक का पानी इतना गंदा हो जाता है कि आप उससे आरपार कुछ नहीं दिख रहा है, तो पानी को ड्रेन कर दे और सिंक को फिर से साफ पानी से भर दें। चाकू को उसके हैंडल की तरफ से साफ़ करें ताकि आप ब्लेड को छूने से बचें। धारदार चाकू को धोने के लिए सिंक के अंदर न रखें क्योंकि जब सिंक गंदे पानी से भर जाएगा तब चाकू दिखाई नहीं देगा और इससे चोट लगने का खतरा हो सकता है। बर्तन को घिसने के बाद उन्हें गर्म पानी से धो लें ताकि उसमें से झाग पूरी तरह से निकल जाएं। पानी उतना ही गर्म हो जितना आपके हाथ सहन कर सकें। कटोरी और गिलास के अंदर तक अच्छे से रिन्ज़ करें ताकि साबुन का झाग पूरी तरह से निकल जाए।  ठंडे पानी का इस्तेमाल न करें क्योंकि उससे बर्तनों पर पानी के दाग रह जाते हैं। यदि किचन में डबल सिंक है, तो सिंक के एक पार्ट में बर्तनों को मांजे और सिंक के दूसरी तरफ उन्हें रिन्ज़ करें। ऐसा करने से आपको गंदे पानी को ड्रेन करके साफ़ पानी भरने की आवश्यकता नहीं होगी। यदि किचन में डबल सिंक नहीं है, तो बर्तनों को रिन्ज़ करने से पहले आपको गंदे पानी को ड्रेन करने की आवश्यकता होगी। बर्तनों को रिन्ज़ करने के बाद उन्हें काउंटर पर रखें डिश ड्राइंग रैक में सेट कर दें या सिंक की दूसरी तरफ धुले बर्तनों को रखने वाली जगह पर रख दें। यदि आपके पास डिश ड्राइंग रैक नहीं है, तो एक साफ़ तौलिए पर सारे बर्तनों को उलटा करके रख दें ताकि उन्हें सूखने के लिए समय मिल जाएं। उन्हें पूरी तरह से सुखाने के लिए आधे से एक घंटे तक वैसे ही तौलिए पर रहने दें। बर्तनों को हवा में सूखने देना उचित उपाय है क्योंकि बर्तनों को गंदे तौलिए से सुखाने से केवल कीटाणु फैलने का खतरा होता है। जैसे ही आप पकाए गए व्यंजन को तवे या पैन में से निकाल लेते हैं, उसके तुरंत बाद पैन को आधे तक छूने लायक गर्म पानी से भर दें। पैन को सिंक में रखने के बजाय स्टोव पर ही रहने दें। पैन में गरम पानी डालने के लिए एक कप का इस्तेमाल करें ताकि आपको पैन को सिंक तक ले जाने की आवश्यकता न पड़ें। अवन मिटन या पॉट होल्डर या सडंसी का इस्तेमाल करके एक हाथ से पैन को पकड़ें। और दूसरे हाथ से पैन में चिपके खाने को तुरंत घिसकर निकाल लें। जब पैन साफ हो जाएगा, तब पैन में मौजूद पानी को सिंक में ड्रेन करें।  पैन को घिसने के लिए डिटर्जेंट या स्टील ब्रश का इस्तेमाल न करें क्योंकि इससे पैन में स्क्रैचेस आ सकते हैं। यदि पैन में डाला हुआ पानी अधिक गर्म है, तो पैन को घिसने के लिए एक लंबे हैंडल वाले ब्रश का इस्तेमाल करें या आप स्पंज को सडंसी से पकड़कर पैन को घिस सकते हैं। पैन को पानी में अधिक देर तक न भिगोएं। अन्यथा पैन में जंग (rust) लग जाएगा। पैन को पोंछने के लिए एक साफ़ तौलिए का इस्तेमाल करें ताकि पैन पर जर्म्स न फैलें। सुनिश्चित कर लें कि पैन पूरी तरह से सूख गया है और वह नम नहीं है अन्यथा आपके पैन में जंग (Rust) लगना शुरू हो जाएगा। वैकल्पिक तौर पर, अपने पैन को स्टोव पर ही 10 से 15 मिनट के लिए कम आँच पर गर्म करें ताकि वह सूख जाएं। पैन को वेजिटेबल ऑइल से सीजनिंग करने से पैन लंबे समय तक टिकते हैं। कास्ट आयरन पैन में 1 बड़ा चम्मच वेजिटेबल ऑइल डालें और पेपर नैपकिन की मदद से पैन की सतह पर तेल को फैला दें। पैन के थोड़े-थोड़े हिस्से पर ऑइल लगाते जाएं ताकि वह अच्छे से सोख सकें। पैन को निकालकर रखने से पहले कम से कम 20 से 30 मिनट के लिए पैन पर लगाए तेल को सूखने दे। थाली या कुकवेयर में चिपके व्यंजन के अवशेषों को चम्मच की मदद से निकालकर डस्टबिन में डाल दें। जितना संभव हो बर्तनों में से चिपके व्यंजन के अवशेषों को निकालने का प्रयत्न करें अन्यथा यह डिशवॉशर के पाइप को ब्लॉक कर सकते हैं। व्यंजन के चिपके अवशेषों को निकालने के बाद, उन्हें एक बार रिन्ज़ कर लें ताकि यदि और कुछ व्यंजन के अवशेष बचे हैं, तो वह भी धुल जाएगा। यदि भोजन के तुरंत बाद आप डिशवॉशर ऑन करने वाले हैं, तो आपको बर्तनों को रिन्ज करने की आवश्यकता नहीं होगी। कप को डिशवॉशर के सबसे ऊपरी रैक में मौजूद टाइन्स (tines) के बीच में सेट करें। बर्तनों को डिशवॉशर में थोड़ा तिरछे में लोड करें ताकि बर्तन धोने की प्रक्रिया समाप्त होने के बाद उसके अंदर पानी न ठहरें। सुनिश्चित कर लें कि जो भी बर्तन डिशवॉशर में धुलने वाले हैं वह सभी डिशवॉशर-सेफ हैं अन्यथा डिशवॉशर के क्लिनिंग साइकल के दौरान उनके पिघलने या डैमेज होने का खतरा होगा। बड़े पैन को निचली रैक में एक साइड में या रैक के पिछले हिस्से में रखें ताकि वह डिटर्जेंट कम्पार्टमेंट को ब्लॉक न करें। प्लेट्स को लंबवत सेट करें और गंदगी वाले हिस्से को वॉटर स्प्रेअर की तरफ रखें। जब आप बर्तनों और पैन को डिशवॉशर में लोड करेंगे तब ध्यान रहे कि वह उलटे रखे गए हैं ताकि धुलने के बाद उसमें पानी न रुकें।  कुछ डिशवॉशर में सबसे निचली रैक में लगे टाइन्स (tines) तिरछे ही फिक्स किए गए होते हैं ताकि लोड करने पर थालियाँ सही दिशा में रखी जा सकें। बर्तनों को एक दूसरे के ऊपर लोड न करें अन्यथा डिशवॉशर का पानी उन्हें अच्छे से साफ़ नहीं करेंगे। यह कम्पार्टमेंट डिशवॉशर के सबसे निचली रैक या दरवाजे पर फिक्स किया गया होता है। ध्यान रहें कटलरी के लगे हैंडल वाले भाग को कपार्टमेंट में निचली तरफ रखें ताकि ऊपरी गंदा हिस्सा साफ़ हो सकें। हर करछी के बीच में जगह छोड़े ताकि उनकी सतह तक पानी पहुँच सकें।  सुनिश्चित कर लें कि करछी में लगे लंबे हैंडल डिशवॉशर के साइक्लिंग के दौरान वॉटर स्प्रेयर से टकराएं नहीं। यदि वह बीच में आ रहे हैं, तो इन्हें डिशवॉशर की सबसे ऊपरी रैक पर हॉरिजोन्टल रख दें। चांदी और स्टेनलेस स्टील के चम्मचों को अलग-अलग रखें अन्यथा एक दूसरे से टकराने से चांदी के चम्मचों में काले दाग लग जाएंगे। एक लोड के लिए कितना डिटर्जेंट आवश्यक है यह जानने के लिए डिशवॉशर की मैन्यूअल बुक पढ़े, आम तौर पर 1 बड़ा चम्मच डिटर्जेंट काफी है। आप चाहे  तो डिटर्जेंट पाउडर की जगह पर अपनी डिशवॉशर में क्लिनिंग पॉड्स (cleaning pods) का भी इस्तेमाल कर सकते हैं। डिटर्जेंट कम्पार्टमेंट में डिटर्जेंट डालने के बाद, कम्पार्टमेंट का दरवाजा बंद कर दें ताकि डिटर्जेंट बाहर न निकलें। लिक्विड डिश सोप का इस्तेमाल करना टालें क्योंकि इससे निकलने वाले झाग के अवशेष आपके बर्तनों पर ही रह जाएंगे। डिशवॉशर का दरवाजा बंद करें, और जिस साइकल पर आप डिशवॉशर को चलाना चाहते हैं, उसे सिलेक्ट करें, और स्टार्ट बटन प्रेस करें। पूरी प्रक्रिया समाप्त होने तक डिशवॉशर को ऑन रखें।  यदि आप रोज़मर्रा के बर्तन साफ़ करना चाहते हैं, तो डिशवॉशर को नॉर्मल साइकल पर सेट करना उचित रहेगा। यदि आप फ्रैजाइल ग्लासवेयर या हल्के गंदगी वाले बर्तन धोने के लिए डिशवॉशर का इस्तेमाल कर रहे हैं तो डिशवॉशर के डेलिकेट साइकल को सेट करें। यदि आप बड़े बर्तन या पैन धोना चाहते हैं, तो डिशवॉशर को हेवी ड्यूटी साइकल पर सेट करें।
थालियों में बचे भोजन के अवशेषों को डस्टबिन में डालें: सिंक को आधे तक गर्म पानी से भरें: छोटे, हल्के बर्तनों को मांजने से शुरुआत करते हुए भारी बर्तनों को मांजें: बर्तन को स्पंज या स्क्रबर से मांजें और फिर पानी से धो लें: बर्तन पर लगे साबुन को गर्म पानी से धो लें: बर्तनों को डिश ड्राइंग रैक पर या साफ़ तौलिए पर सूखने के लिए रख दें: तवे का इस्तेमाल करने के तुरंत बाद उसमें गर्म पानी डाल दें: नए स्पंज या सख्त-ब्रिसल ब्रश जैसे वायर ब्रश का इस्तेमाल करके पैन में चिपके अतिरिक्त खाने को घिसकर निकाल लें: पैन को धोने के बाद उसे तौलिए से पोंछ लें: पेपर नैपकिन की मदद से कास्ट आयरन पैन पर वेजिटेबल ऑइल लागाएं: बर्तन में चिपके किसी भी खाद्य पदार्थ के अवशेषों से छुटकारा पाएं: कप, पिघलने वाले प्लास्टिक के बर्तनों, और कटोरियों को डिशवॉशर के सबसे ऊपरी शेल्फ में रखें: प्लेट्स और कुकवेयर को डिशवॉशर के सबसे निचली रैक में लोड करें: कटलरी को उसे रखने के लिए बनाएं कम्पार्टमेंट में ही रखें: खास डिशवॉशर के लिए बनाएं डिटर्जेंट को डिटर्जेंट कम्पार्टमेंट में डालें: डिशवॉशर ऑन करें:
https://www.wikihow.com/Wash-Dishes https://www.wikihow.com/Wash-Dishes https://www.wikihow.com/Wash-Dishes
Cleaning Dishes by Hand Washing a Cast Iron Skillet Loading a Dishwasher